બે દિવસ પૂર્વે શનિવારનાં અબડાસાનાં ડુમરા અને રાપર તાલુકાનાં પ્રાંથળ વિસ્તારમાં બે ઈંચ તથા નખત્રાણા, ગાંધીધામ, ભુજ તાલુકામાં એક થી દોઢ ઈંચ જેટલો કમોસમી વરસાદ વરસ્યા બાદ ફરી આજે સોમવારના સવારથી કચ્છમાં ગોરંભાયેલા વાતાવરણ અને ઉકળાટ બાદ અચાનક આવી ચડેલા વરસાદી વાદળોને લીધે બપોરના મુન્દ્રા તાલુકાનાં કણજરા, ટપ્પર સહિતનાં ગામોમાં એક કલાકમાં બે ઈંચ જેટલો વરસાદ વરસતા અનેક વિસ્તારો પાણી પાણી થઈ ગયા હતા.